బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Rates: పెరిగిన బంగారం ధరలు.. వెండి@38,000
అంతర్జాతీయంగా డిమాండ్ రావడం, స్థానిక వ్యాపారుల నుంచి కొనుగోళ్లు పెరగడంతో బులియన్ మార్కెట్లో శుక్రవారం (డిసెంబర్ 21న) 10 గ్రాముల బంగారం ధర రూ. 230 పెరిగింది.
Samayam Telugu | Updated:
Dec 21, 2018, 05:24PM IST
Gold Rates: పెరిగిన బంగారం ధరలు.. వెండి@38,000
హైలైట్స్
వరుసగా రెండో రోజు బంగారం ధరల జోరు
బంగారం బాటలోనే పయనించిన వెండి
మళ్లీ రూ.38 వేల మార్కు చేరుకున్న వెండి ధర
బులియన్ మార్కెట్‌లో వరుసగా రెండో రోజు బంగారం ధరలు పెరిగాయి. నేటి ట్రేడింగ్‌లో వెండి ధరలు బంగారం బాటలోనే పయనించాయి. అంతర్జాతీయంగా డిమాండ్ రావడం, స్థానిక వ్యాపారుల నుంచి కొనుగోళ్లు పెరగడంతో బులియన్ మార్కెట్లో శుక్రవారం (డిసెంబర్ 21న) 10 గ్రాముల బంగారం ధర రూ. 230 పెరిగింది. దీంతో రాజధాని ఢిల్లీలో 24 క్యారెట్ల స్వచ్ఛమైన బంగారం 10 గ్రాముల ధర 32,000 నుంచి రూ. 32,230కు చేరుకుంది. 22 క్యారెట్ల బంగాధరం ధర రూ. 32,080 అయింది.
ప్రభుత్వ సార్వభౌమ పసిడి పథకంలో 8 గ్రాముల బంగారం ధరలో ఎలాంటి మార్పులేదు. రూ.25,000 ధర వద్ద స్థిరంగా కొనసాగుతోంది. స్థానికం వ్యాపారుల నుంచి డిమాండ్ పెరగడంతో వెండి ధర రూ.38వేల మార్కు చేరుకుంది. నేటి ట్రేడింగ్‌‌లో కిలో వెండి ధర 250 పెరిగి రూ.38,000కి చేరుకుంది. ఇక వారంతపు వెండి ధరలు 236 పెరిగి రూ.37,494కి చేరుకుంది. ఇక 100 వెండి నాణేల కొనుగోలు ధర రూ.74,000 ఉండగా.. అమ్మకం ధర రూ.75,000 వద్ద స్థిరంగా కొనసాగుతున్నాయి.
కాగా, అంతర్జాతీయంగా కూడా బంగారం ధరలు పెరిగాయి. న్యూయార్క్‌ మార్కెట్లో ఔన్సు ధర 1,259.12 డాలర్లు పలికింది. ముడి చమురు ధరలు తగ్గడం కూడా మార్కెట్లకు కలిసొచ్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.